Падлічыць агульную суму, якая пойдзе на набыццё адзення і канцылярыі, – задача не з лёгкіх: кошт рэчаў розны, фінансавыя магчымасці бацькоў – таксама. У крамах райста “Эрудыт” і “Дзіцячы свет” прадаўцы звычайна і самі падсумоўваюць, колькі будзе каштаваць сабраць дзіця ў школу. Высвятляю, што сёлетнія цэны не надта адрозніваюцца ад мінулагодніх. Сярэдні чэк сем’яў, якія ўжо набывалі патрэбнае для аднаго дзіцяці, наступны: канцылярскія тавары ў межах 50 – 70 рублёў, адзенне і абутак – 350 – 400 рублёў. Сумы, мякка кажучы, немаленькія. Ведаючы пра гэта, многія прадбачлівыя бацькі чакаюць дні зніжак. Дарэчы, калі ўлічыць апошнія, то менавіта ў “Эрудыце” можна набыць самыя танныя звычайныя сшыткі (каля 15 капеек). А вось рукзакі там каштуюць ад 50 рублёў.